Sadan hengen C++-komitean kokous järjestetään ensimmäistä kertaa Suomessa kesäkuussa. Tapahtuma kerää Ouluun kääntäjien ja standardikirjastojen kehittäjät sekä C++ ohjelmointikieltä hyödyntävät yritykset ja yksilöt Englannista, Espanjasta, Hollannista, Kanadasta, Ranskasta, Suomesta, Sveitsistä ja Yhdysvalloista.

C++-komitea, jota kutsutaan myös WG21:ksi, on ryhmä teknisiä asiantuntijoita, jotka ovat kiinnostuneita C++ kielen laadusta. Ryhmä kokoontuu kaksi tai kolme kertaa vuodessa viikon mittaisen seminaarin ajaksi, jossa keskustellaan C++:n standardimuutoksista. Perinteisesti yksi kokouksista on järjestetty vuosittain Yhdysvaltojen ulkopuolella, yleisimmin Euroopassa. Kesäkuun 2016 C++ komitean kokous Oulussa on ensimmäinen Suomessa järjestettävä tapaaminen ja siellä tullaan päättämään C++17-standardin muutokset.

Symbion Principal Technologist Ville Voutilainen toimii myös C++ Evolution työryhmän puheenjohtajana ja hän kutsui kokouksen kotipaikkakunnalleen Ouluun. C++-komitean kokoukset järjestetään Radisson Blussa. Symbio järjestää myös kesäkuun 21. iltaseminaarit yhdessä C++-komitean kanssa standardeihin liittyen. Lisäksi tilaisuuksissa esitellään käytännön projektien kautta, miten C++-kieltä hyödynnetään luomaan hyvän käyttökokemuksen tuottavia laitteita. Varaa paikkasi Symbion iltaseminaarista nyt!

Iltaseminaarien ohjelma ja ilmoittautuminen: http://www.symbio.com/seminar/

Voit kysyä lisätietoa tapahtumasta lähettämällä mailia Villelle.

Lisää tapahtumasta myös:

http://www.tivi.fi/Kaikki_uutiset/c-komitea-kokoontuu-ensimmaista-kertaa-suomessa-tuskin-ehtivat-nahtavyyksia-ihailla-6250057

http://www.kaleva.fi/uutiset/talous/sata-standardisoijaa-tapaa-oulussa-rivikoodarikin-paasee-kuulemaan-asiantuntijoita/728943/